cyanic-selkie/wikianc huggingface dataset:
คณะเศรษฐศาสตร์ มหาวิทยาลัยธุรกิจบัณฑิตย์
คณะเศรษฐศาสตร์ มหาวิทยาลัยธุรกิจบัณฑิตย์ เป็นคณะลำดับที่ 3 ของมหาวิทยาลัยธุรกิจบัณฑิตย์ เปิดทำการเรียนการสอนในระดับปริญญาตรี (สาขาวิชาเศรษฐศาสตร์) และระดับปริญญาโท ใน 2 สาขาวิชา คือ สาขาวิชาเอกเศรษฐศาสตร์ธุรกิจ และสาขาวิชาเอกเศรษฐศาสตร์ภาครัฐ
ประวัติ
นับตั้งแต่สถาบันธุรกิจบัณฑิตย์ได้เริ่มเปิดสอนในปี พ.ศ. 2511 และได้พัฒนาเป็นวิทยาลัยโดยมีอาจารย์ ดร.ไสว สุทธิพิทักษ์ เป็นผู้อำนวยการ ภายใต้การกำกับของสภาการศึกษาแห่งชาติ กระทรวงศึกษาธิการ มีคณะบริหารธุรกิจได้รับการรับรองหลักสูตรและอนุญาตให้เปิดสอนเป็นคณะแรก ในปี พ.ศ. 2513 ต่อมาได้แยกสาขาวิชาการบัญชีออกจากคณะบริหารธุรกิจ จัดตั้งเป็นคณะการบัญชีเป็นคณะวิชาที่ 2 ในปี พ.ศ. 2515
จุดเริ่มต้นของการก่อตั้งคณะเศรษฐศาสตร์ เริ่มขึ้นเมื่อปีการศึกษา 2513 ซึ่งเป็นปีที่เริ่มตั้งวิทยาลัยธุรกิจบัณฑิตย์ เสนอหลักสูตรการเรียนการสอนสาขาวิชาเศรษฐศาสตร์ร่วมกับสาขาวิชานิติศาสตร์ ดำเนินการสอนโดย คณะวิชานิติเศรษฐศาสตร์ ไปยังสภาการศึกษาแห่งชาติเป็นผู้พิจารณาหลักสูตร แต่เนื่องจากหลักสูตรสาขาวิชาเศรษฐศาสตร์ที่เสนอไป เป็นหลักสูตรที่สร้างขึ้นตามนโยบายของวิทยาลัยที่จะให้มีการเรียนการสอนวิชานิติศาสตร์มากกว่าเศรษฐศาสตร์ของมหาวิทยาลัยของรัฐ จึงมีอุปสรรคบางประการเกี่ยวกับการพิจารณาหลักสูตร จึงต้องใช้เวลาพิจารณานานเป็นพิเศษ ต่อมาสภาการศึกษาแห่งชาติได้ขอให้วิทยาลัยธุรกิจบัณฑิตย์ แยกคณะวิชานิติศาสตร์ออกเป็น 2 คณะ คือ คณะนิติศาสตร์ และคณะเศรษฐศาสตร์ วิทยาลัยจึงได้เสนอหลักสูตรสาขาวิชาเศรษฐศาสตร์ ไปยังสภาการศึกษาแห่งชาติ เมื่อวันที่ 26 มีนาคม 2514 และได้อนุมัติให้เปิดสอนได้ในวันที่ 8 กันยายน 2515 ซึ่งเป็นคณะวิชาที่ 3 ของวิทยาลัยที่เปิดการเรียนการสอน นับถึงปัจจุบันนี้ คณะเศรษฐศาสตร์ได้ผลิตบัณฑิตทางเศรษฐศาสตร์ไปแล้ว 37 รุ่น มหาบัณฑิต 21 รุ่น
ปี พ.ศ. 2553 คณะเศรษฐศาสตร์ได้มีการปรับเปลี่ยนโครงสร้างของคณะ โดยได้นำสาขารัฐประศาสนศาสตร์ เข้ามาร่วมในคณะและได้เปลี่ยนชื่อจากคณะเศรษฐศาสตร์ เป็นคณะเศรษฐศาสตร์และรัฐประศาสนศาสตร์
หน่วยงานภายในคณะเศรษฐศาสตร์
สถาบันพัฒนาการศึกษาเศรษฐศาสตร์ (Institute for Development of Economic Education : IDEE) ถูกจัดตั้งขึ้นโดยมีวัตถุประสงค์เพื่อ จุดประกายความสนใจเรื่องการศึกษาเศรษฐศาสตร์ในประเทศไทย ส่งเสริมสนับสนุนการเรียนรู้เศรษฐศาสตร์ในทุกระดับ และส่งเสริมให้คนไทยได้นำความรู้ความเข้าใจทางด้านเศรษฐศาสตร์ไปใช้ประโยชน์ในการดำเนินชีวิต โดยได้จัดให้มีการอบรมด้านการสอนวิชาเศรษฐศาสตร์ในระดับมัธยมศึกษาให้กับอาจารย์จากโรงเรียนมัธยมทั่วประเทศ และมีการจัดค่ายอบรมความรู้เกี่ยวกับเศรษฐศาสตร์ให้กับนักเรียนในระดับชั้นมัธยมศึกษาตอนปลาย (Econ Junior Camp) เป็นประจำทุกปี รวมทั้งได้มีการจัดพิมพ์วารสารเศรษฐศาสตร์เยาวชน (Econ Junior Journal) เพื่อเผยแพร่ความรู้ทางด้านเศรษฐศาสตร์ไปยังโรงเรียนต่างๆ และภายในมหาวิทยาลัยธุรกิจบัณฑิตย์
เจ้าหญิงเลติเชีย มาเรียแห่งเบลเยียม อาร์ชดัชเชสแห่งออสเตรีย-เอสเต
ปัจจุบัน พระองค์อยู่ในลำดับที่ 10 แห่งการสืบราชบัลลังก์แห่งเบลเยียมต่อจากพระมารดา และ เจ้าชายอะเมเดโอแห่งเบลเยียม เจ้าหญิงมาเรีย ลอราแห่งเบลเยียม เจ้าชายโจอาคิมแห่งเบลเยียม และ เจ้าหญิงลุยซา มาเรียแห่งเบลเยียม พระเชษฐาและพระภคินี
จังหวัดสุมาตราเหนือ
สุมาตราเหนือ หรือ ซูมาเตอราอูตารา (Sumatera Utara) เป็นจังหวัดหนึ่งบนเกาะสุมาตรา ประเทศอินโดนีเซีย มีประชากรมากกว่า 13 ล้านคน เป็นจังหวัดที่มีประชากรมากที่สุดในประเทศหากไม่นับรวมกรุงจาการ์ตา
หน่วยการบริหาร
• อำเภอกาโร (Kabupaten Karo)
• อำเภอซาโมซีร์ (Kabupaten Samosir)
• อำเภอซีมาลูงุน (Kabupaten Simalungun)
• อำเภอเซอร์ดังเบอดาไก (Kabupaten Serdang Bedagai)
• อำเภอเดลีเซอร์ดัง (Kabupaten Deli Serdang)
• อำเภอไดรี (Kabupaten Dairi)
• อำเภอตาปานูลีกลาง (Kabupaten Tapanuli Tengah)
• อำเภอตาปานูลีใต้ (Kabupaten Tapanuli Selatan)
• อำเภอตาปานูลีเหนือ (Kabupaten Tapanuli Utara)
• อำเภอโตบา (Kabupaten Toba)
• อำเภอนียัซ (Kabupaten Nias)
• อำเภอนียัซตะวันตก (Kabupaten Nias Barat)
• อำเภอนียัซใต้ (Kabupaten Nias Selatan)
• อำเภอนียัซเหนือ (Kabupaten Nias Utara)
• อำเภอบาตูบารา (Kabupaten Batu Bara)
• อำเภอปักปักบารัต (Kabupaten Pakpak Bharat)
• อำเภอปาดังลาวัซ (Kabupaten Padang Lawas)
• อำเภอปาดังลาวัซเหนือ (Kabupaten Padang Lawas Utara)
• อำเภอมันไดลิงนาตัล (Kabupaten Mandailing Natal)
• อำเภอลังกัต (Kabupaten Langkat)
• อำเภอลาบูฮันบาตู (Kabupaten Labuhanbatu)
• อำเภอลาบูฮันบาตูใต้ (Kabupaten Labuhanbatu Selatan)
• อำเภอลาบูฮันบาตูเหนือ (Kabupaten Labuhanbatu Utara)
• อำเภอฮุมบังฮาซุนดูตัน (Kabupaten Humbang Hasundutan)
• กูนุงซีโตลี (Gunungsitoli)
• ซีบลกา (Sibolga)
• ตันจุงบาไล (Tanjung Balai)
• เตอบิงติงกี (Tebing Tinggi)
• บินไจ (Binjai)
• ปาดังซีเดิมปูวัน (Padang Sidempuan)
• เปอมาตังซียันตาร์ (Pematangsiantar)
• เมดัน (Medan; เมืองหลัก)
ถนนลาดกระบัง
ถนนลาดกระบัง เป็นถนนสายสำคัญสายหนึ่งของกรุงเทพมหานคร มีระยะทางทั้งหมดประมาณ 8.7 กิโลเมตร เดิมมีชื่อเรียกว่าซอยสุขุมวิท 77 (ถนนอ่อนนุช) มีจุดเริ่มต้นต่อจากถนนอ่อนนุชที่สะพานข้ามคลองตาพุก ในท้องที่แขวงลาดกระบัง เขตลาดกระบัง ไปทางทิศตะวันออก ผ่านถนนกิ่งแก้ว ถนนร่มเกล้า ทางเข้าท่าอากาศยานสุวรรณภูมิ ถนนฉลองกรุง และไปสิ้นสุดที่สะพานข้ามคลองหัวตะเข้ ซึ่งจากจุดนี้ไปก็จะเป็นถนนหลวงแพ่ง
โครงการในอนาคต
ในอนาคตจะมีโครงการก่อสร้างทางยกระดับอ่อนนุช-ลาดกระบัง เพื่อแก้ปัญหาการจราจรที่มีความคับคั่ง โดยมีจุดเริ่มต้นจากสะพานข้ามคลองหนองคล้า ใกล้กับซอยลาดกระบัง 9/7 ยกระดับไปตามเกาะกลางของถนน ผ่านทางเข้าถนนฉลองกรุง แยกลาดกระบัง 54 ข้ามคลองหัวตะเข้เข้าสู่ถนนหลวงแพ่ง ผ่านวัดพลมานีย์ แล้วลงไปสิ้นสุดที่หน้าสำนักงานประปาสาขาสุวรรณภูมิ ของการประปานครหลวง บนถนนหลวงแพ่ง รวมระยะทาง 3.9 กิโลเมตร โดยก่อสร้างเป็นทางยกระดับขนาด 4 ช่องจราจร โดยได้เริ่มปิดการจราจรบางส่วนเพื่อก่อสร้างตั้งแต่วันที่ 16 เมษายน พ.ศ. 2564 และคาดว่าจะแล้วเสร็จในปี พ.ศ. 2566
เหตุการณ์สำคัญ
เมื่อวันที่ 10 กรกฎาคม พ.ศ.2566 เวลา 18.00 น. ทางยกระดับอ่อนนุช-ลาดกระบัง ที่อยู่ในระหว่างการก่อสร้าง ได้เกิดการพังถล่มลงมา และได้ทับรถของประชาชนที่สัญจรอยู่ รวมถึงคนงานก่อสร้างเป็นจำนวนมาก เหตุการณ์นี้เกิดขึ้นที่บริเวณปั๊มน้ำมัน ปตท. สาขาถนนหลวงแพ่ง ไปจนถึงบริเวณด้านหน้าสรรพสินค้าโลตัส สาขาลาดกระบัง (เส้นทางขาเข้ามุ่งหน้าไปสนามบินสุวรรณภูมิ) โดยสิ่งที่ถล่มลงมา เป็นเสาตอม่อ และตัวคานรับน้ำหนักของตัวถนน จากเหตุการณ์นี้ได้สร้างความเสียเป็นจำนวนมาก ซึ่งมีผู้ได้รับบาดเจ็บจากการถูกเศษปูนถล่มลงมา 13 ราย และเสียชีวิตอีก 2 ราย นอกจากนี้ยังมีรถยนต์ถูกทับติดอยู่ในซากปูนอีกสิบคัน
พระยาอมรฤทธิธำรงค์ (บุญชู บุนนาค)
มหาอำมาตย์ตรี จางวางตรี พระยาอมรฤทธิธำรง (บุญชู บุนนาค) (12 ธันวาคม 2426-30 มีนาคม 2470) อดีตองคมนตรี อดีตปลัดมณฑลกรุงเก่า และอดีตผู้ว่าราชการ จังหวัดตะกั่วป่า
ประวัติ
พระยาอมรฤทธิธำรง มีชื่อเดิมว่า บุญชู บุนนาค เกิดเมื่อวันที่ 12 ธันวาคม พ.ศ. 2426 เป็นบุตรชายของ พระศรีธรรมสาสน (เชย บุนนาค) กับ ท้าวราชกิจวรภัตร ศรีสวัสดิ์รสาหาร (ปุย บุนนาค)
ด้านชีวิตครอบครัวสมรสกับ คุณหญิงชุมนุม บุนนาค ธิดาของ มหาอำมาตย์โท พระยามนตรีสุริยวงศ์ (ชื่น บุนนาค)
พระยาอมรฤทธิธำรงถึงแก่อนิจกรรมเมื่อวันที่ 30 มีนาคม พ.ศ. 2470 ด้วยโรคบิด สิริอายุเพียง 43 ปี
รับราชการ
พระยาอมรฤทธิธำรงเริ่มต้นรับราชการเป็นเสมียนในกรมปลัดบัญชี กระทรวงมหาดไทย เมื่อ พ.ศ. 2444 ขณะอายุเพียง 18 ปีจากนั้นในวันที่ 7 กันยายน พ.ศ. 2451 จึงได้รับพระราชทานสัญญาบัตรเป็น นายจำนงราชกิจ หุ้มแพรวิเศษ กรมพระอาลักษณ์ ถือศักดินา ๕๐๐ ขณะอายุได้ 25 ปีต่อมาในวันที่ 30 ธันวาคม พ.ศ. 2453 ได้รับพระราชทานสัญญาบัตรเป็น หลวงมหาสิทธิโวหาร และได้รับโปรดเกล้าฯ ให้แต่งเครื่องแต่งตัวอย่าง มหาดเล็กชั้นที่ 2 ตรีเทียบเท่าชั้นจ่า เมื่อวันที่ 16 เมษายน พ.ศ. 2454 ต่อมาได้รับพระราชทานตราวชิรมาลาเมื่อวันที่ 28 พฤษภาคม พ.ศ. 2454 และโปรดเกล้าฯ ให้แต่งเครื่องแต่งตัวอย่างมหาดเล็กชั้นที่ 2 เอกเทียบเท่าชั้น หัวหมื่นมหาดเล็ก เมื่อวันที่ 30 สิงหาคม พ.ศ. 2454 รวมถึงได้รับพระราชทานเครื่องราชอิสริยาภรณ์ชั้น ตริตาภรณ์มงกุฎไทย ในงานสวดมนต์พระราชพิธีฉัตรมงคลเมื่อวันที่ 10 พฤศจิกายน พ.ศ. 2454
ถึงวันที่ 8 กันยายน พ.ศ. 2455 หลวงมหาสิทธิโวหารจึงได้รับพระราชทานสัญญาบัตรเป็น พระยาราชสาสนโสภณ มีตำแหน่งราชการใน กรมราชเลขานุการ พร้อมกับเลื่อนยศเป็น จางวางตรี ในวันเดียวกันและได้รับพระราชทานเครื่องราชอิสริยาภรณ์ชั้น ทุติยจุลจอมเกล้า เมื่อวันที่ 11 พฤศจิกายน พ.ศ. 2456 โดยดำรงตำแหน่ง ราชเลขานุการในพระองค์
เมื่อวันที่ 2 กันยายน พ.ศ. 2457 ก่อนที่ในเวลาต่อมาจะได้รับโปรดเกล้าฯ ให้กลับเข้ารับราชการและได้คืนบรรดาศักดิ์และได้โอนกลับไปรับราชการที่กระทรวงมหาดไทย โดยในวันที่ 21 ธันวาคม พ.ศ. 2459 ท่านได้รับพระราชทานยศ อำมาตย์เอก จากนั้นในวันที่ 21 ตุลาคม พ.ศ. 2461 ท่านได้รับโปรดเกล้าฯ แต่งตั้งให้เป็น ปลัดมณฑลกรุงเก่า
แควาเลียร์ผู้หัวเราะ (แก้ความกำกวม)
แควาเลียร์ผู้หัวเราะ อาจหมายถึง
นโยบายต่างประเทศของอิหร่าน
นโยบายต่างประเทศของอิหร่าน มีการผันแปรนับตั้งแต่มีการจัดตั้งการปกครองขึ้นมา โดยทั่วไปสามารถแบ่งออกเป็นสองช่วง เริ่มจากรัฐบาลปาห์ลาวีและรัฐบาลก่อนการปฏิวัติและอีกช่วงคือ หลังจากการปฏิวัติปี 1357
นโยบายต่างประเทศอิหร่านหลังจากการปฏิวัติส่วนใหญ่ขึ้นอยู่กับค่านิยมของอิสลามและเปลี่ยนตามแนวทางอิสลาม ช่วงปีแรกๆหลังจากการปฏิวัติ ในช่วงสงครามได้ทวีความรุนแรงยิ่งเตหะรานมีความแข็งกร้าวมากขึ้นจนอิหร่านถูกโดดเดี่ยวของอิหร่านในการเผชิญหน้ากับอิรัก โดยพันธมิตรส่วนใหญ่ถอยห่างออกไป
ก่อนการ ปฏิวัติอิสลามอิหร่าน
ก่อนที่จะมีการปฏิวัติอิสลามในอิหร่าน,อิหร่านได้กำหนดแนวทางการรักษาความปลอดภัยและความมั่นคงในภูมิภาคนี้ไว้กับการเป็นพันธมิตรกับตะวันตกโดยเฉพาะสหรัฐอเมริกาและซาอุดีอาระเบียมีบทบาทในกรอบยุทธศาสตร์ความมั่นคงของมิตรภาพที่ได้รับการสนับสนุนจากตะวันตก
หลังจาก การปฏิวัติอิสลามอิหร่าน
อิหร่านหลังจากการปฏิวัติและการจัดตั้งสาธารณรัฐอิสลามแห่งอิหร่าน ได้เปลี่ยนนโยบายด้านความมั่นคงที่เป็นอิสระและพยายามกำหนดยุทธศาสตร์และแนวทางของตนเองไม่อยู่ภายใต้ขั้วอำนาจตะวันออกและขั้วอำนาจตะวันตก โดยเน้นการให้ความร่วมมือกับรัฐบาลต่างๆแถบตะวันออกกลาง ตามลำดับความสำคัญเพื่อกำหนดศักยภาพด้านความมั่นคงในภูมิภาคนี้
เหตุการณ์ที่เกิดขึ้นเช่น การยึดสถานทูตอเมริกาในปี 1358, สงครามอิหร่านกับอิรัก,การยิงเครื่องบินโดยสารอิหร่านโดยอเมริกาในปี1367,เรื่องราวของ ซัลมาน รุชดี ,การโจมตีของผู้ก่อการร้ายมิโคนอส,และการลอบวางระเบิดในเอเมีย และโครงการนิวเคลียร์ของอิหร่าน คือสาเหตุที่สำคัญที่สุดด้านความสัมพันธ์ระหว่างประเทศของอิหร่านหลังการปฏิวัติในปี 1357 ถึงแม้ว่าความสัมพันธ์กับประเทศของ สหรัฐอเมริกา และ อิสราเอล จะเป็นอุปสรรคที่สุดในด้านความสัมพันธ์ระหว่างประเทศอิหร่านที่เคยมีมา แต่ความสัมพันธ์ของอิหร่านกับกลุ่มประเทศอิสลาม,ที่ตะวันออกกลางและประเทศเพื่อนบ้านมีการผันแปรอยู่ตลอด การหยุดชะงักชั่วคราวความสัมพันธ์กับซาอุดิอาระเบียหลังจากเหตุการณ์ฮัจญ์ในปี1366, การขัดแย้งกับประเทศอาหรับเอมิเรตส์ในการเป็นเจ้าของสามเกาะGreater and Lesser Tunbs ,และเกาะอบูมูซา ความสัมพันธ์ที่ย่ำแย่กับ บาห์เรน ในการใส่ร้ายของบาห์เรนว่าอิหร่านให้การสนับสนุนกลุ่มชีอะฮ์ที่ไม่พอใจต่อประเทศ,  การตัดความสัมพันธ์กับอียิปต์ในการสนับสนุนของอิหร่านต่อการกระทำ<font style="background-color: rgb(254, 246, 231);">ของคอลิด อิสลามบุรี, ความสัมพันธ์ฮึมครึมกับ คูเวต เนื่องจากสงครามอิหร่านกับอิรัก,ความสัมพันธ์ที่ฮึมครึมกับจอแดน, การประท้วงต่อต้านพฤติกรรมการปราบปรามของรัฐบาลเยเมนกับชีอะฮ์ในเยเมน ซึ่งในที่สุดจบด้วยการขัดแย้งในเยเมน
อิหร่านมองรัสเซียจีนซีเรีย และเวเนซุเอลาเป็นพันธมิตรที่สำคัญที่สุด นอกจากนี้ยังมีความสัมพันธ์ที่ดีกับกลุ่มต่างๆ เช่น ฮิซบุลเลาะห์ ,ฮามาส, และขบวนการต่อสู้เฮาษี
หลังจากการล่มสลายของตอลิบานและพรรคบาธของอิรักซึ่งเป็นสองศัตรูอันตรายต่อสาธารณรัฐอิสลามแห่งอิหร่าน อิหร่านสามารถขยายความสัมพันธ์เข้าสู่ประเทศทั้งสองเนื่องจากช่องว่างต่างๆของศัตรู  และในระยะยาวก็จะเป็นผู้ชนะในที่สุดเหนือการรุกคืบของทหารอเมริกาในประเทศอัฟกานิสถานและอิรัก ด้วยเหตุผลที่ว่า หลังจากเวลาผ่านไปกองกำลังต่างชาติจำเป็นที่จะต้องออกจากประเทศนั้นๆ แต่ว่าอิหร่านเท่านั้นที่จะอยู่เคียงข้างกับประเทศต่างๆเหล่านั้น และสามารถมีอิทพลในประเทศเหล่านั้นได้
ด้วยการบริหารรัฐบาลชุดที่เก้าของสาธารณรัฐอิสลามอิหร่านภายใต้การเป็นผู้นำของ มะฮ์มูด อะฮ์มะดีนิญาด ได้มีการเปลี่ยนแปลงครั้งสำคัญกับนโยบายต่างประเทศของอิหร่าน การเปลี่ยนเลขาธิการคณะมนตรีความมั่นคงแห่งชาติสูงสุด จาก ฮาซันรูฮานี เป็น อาลีลอเลยอนี และจากนั้นเป็นซาอีด ญะลีลี และการโยกย้ายตำแหน่งของทูตอิหร่านในหลายประเทศเป็นตัวอย่างของการเปลี่ยนแปลงเหล่านี้  และเช่นเดียวกันการเปลี่ยนแปลงของรัฐบาลต่อแนวโน้มความสัมพันธ์กับประเทศละติน อเมริกาและเอเซียตะวันออกแทนประเทศต่างๆของยุโรป<font color="#004000">
หลังจากที่เกิดเหตุการอาหรับสปริงขึ้นในต้นปีของ 2011 และการลดลงของโครงสร้างหรือการล้มล้างรัฐบาลเผด็จการส่วนใหญ่ที่ได้รับการช่วยเหลือจากอเมริกาในประเทศเหล่านั้น อิหร่านพยายามที่จะใช้โอกาศนี้ในการใช้ประโยชน์และเสริมสร้างความแข็งแกร่งกับผู้ที่ช่วยเหลือและผู้สนับสนุนในเอเซียตะวันตกและแอฟริกาเหนือ ปัจจุบัน อิหร่านประสบความสำเร็จตามเป้าหมายในระดับหนึ่ง ในการลุกขึ้นต่อสู้ของประชาชน
นโยบายหลักด้านต่างประเทศของสาธารณรัฐอิสลามอิหร่าน
ขึ้นอยู่กับพื้นฐานทางทฤษฏีในกฏหมายของ สาธารณรัฐอิสลาม นโยบายหลักด้านต่างประเทศของอิหร่านขึ้นอยู่กับหลักการเหล่านี้
สุขุม นวลสกุล
รองศาสตราจารย์ สุขุม นวลสกุล (เกิด 8 มกราคม พ.ศ. 2486) อดีตอธิการบดีมหาวิทยาลัยรามคำแหง อดีตคณบดีคณะรัฐศาสตร์ มหาวิทยาลัยรามคำแหง นักพูด และนักวิชาการทางรัฐศาสตร์
ประวัติ
เริ่มศึกษาที่โรงเรียนอัสสัมชัญศรีราชา แล้วไปศึกษาต่อยังโรงเรียนอัสสัมชัญ โดยขณะเรียนได้เรียนในสายวิทยาศาสตร์เพราะมีความตั้งใจจะเป็นแพทย์ แต่คะแนนวิทชาทางเคมีหรือชีววิทยาได้ไม่ดี แต่กลับได้คะแนนดีในวิชาภาษาไทย จึงเปลี่ยนไปสอบเอนทรานซ์สายสังคมศาสตร์แทน ซึ่งสอบได้คณะรัฐศาสตร์ มหาวิทยาลัยธรรมศาสตร์ จบการศึกษาในปี พ.ศ. 2511 (รุ่นที่ 15) ด้วยการใช้เวลาศึกษานานถึง 5 ปี ต่อมาได้เรียนระดับปริญญาโทวิทยาศาสตรมหาบัณฑิต (รัฐศาสตร์และสังคมวิทยา) มหาวิทยาลัยเท็กซัส เอแอนด์เอ็ม (Master of Science [government & Sociology] Texas A & M University) สหรัฐอเมริกา และได้ศึกษาเพิ่มเติมที่สถาบันจิตวิทยาความมั่นคง กองบัญชาการทหารสูงสุด ได้รับประกาศนียบัตรสงครามจิตวิทยา
เมื่อครั้งจบปริญญาตรี ได้ทำงานเป็นคอลัมนิสต์ในนิตยสารมวยไทยอยู่ 6 เดือน ก่อนจะเดินทางไปศึกษาต่อที่สหรัฐอเมริกา เมื่อจบปริญญาโทในปี พ.ศ. 2514 ได้เข้าทำงานเป็นอาจารย์ในมหาวิทยาลัยรามคำแหง ซึ่งเพิ่งก่อตั้ง นับเป็นคณาจารย์รุ่นบุกเบิกของมหาวิทยาลัยด้วยคนหนึ่ง จนกระทั่งได้รับตำแหน่งทางวิชาการเป็นรองศาสตราจารย์ และได้เป็นคณบดีคณะรัฐศาสตร์ จนถึงตำแหน่งอธิการบดี เมื่อปลายปี พ.ศ. 2525 และยุติการรับราชการตั้งแต่ปี พ.ศ. 2542 ก่อนเกษียณอายุราชการจริงหลายปี
นอกจากนี้แล้วในทางการเมือง สนใจและติดตามตั้งแต่ปี พ.ศ. 2500 ในสมัยรัฐบาลจอมพล ป. พิบูลสงคราม เมื่ออายุเพียง 15 ปี เคยเป็นที่ปรึกษาทางการมืองให้แก่นายกรัฐมนตรี พล.อ.เปรม ติณสูลานนท์ ตั้งแต่ปี พ.ศ. 2524-พ.ศ. 2531 ซึ่งเป็นช่วงสุดท้ายของการดำรงตำแหน่งนายกรัฐมนตรีของ พล.อ.เปรม
ในระหว่างดำรงตำแหน่งอธิการบดี ได้เกิดเหตุนักศึกษาของมหาวิทยาลัยรามคำแหงผู้หนึ่ง ได้เข้าทำร้ายร่างกาย พล.อ.เปรม ด้วยการชกหน้าและด่าทอด้วยคำหยาบคาย ขณะที่ พล.อ.เปรมเป็นประธานในพิธีปิดการแข่งขันกีฬามหาวิทยาลัย ที่ทางมหาวิทยาลัยรามคำแหงเป็นเจ้าภาพ จน พล.อ.เปรมต้องเข้ารักษาตัวที่โรงพยาบาล ทาง รศ.สุขุมในฐานะอธิการบดีและที่ปรึกษาของ พล.อ.เปรม ได้แสดงความรับผิดชอบด้วยการลาออกทันที แต่ทว่าทางสภามหาวิทยาลัย โดย ศ.ประภาศน์ อวยชัย ประธานสภามหาวิทยาลัย ได้มีมติให้ดำรงตำแหน่งต่อ
รศ.สุขุม มีชื่อเสียงเป็นที่รู้จักกันเป็นอย่างดีจากการวิทยากร พิธีกร นักพูด ในรายการอภิปราย ปราศรัย โต้วาที ทอล์คโชว์ต่าง ๆ รวมทั้งได้จัดรายการทางวิทยุ รายการโทรทัศน์ ในปัจจุบันเป็นวิทยาการให้ความเห็นทางการเมืองและเรื่องทั่วไปทางช่อง 3 โดยเป็นพิธีกรประจำรายการ ก๊วนข่าวเช้าวันหยุด คู่กับ กฤษนะ ละไล
เฉิ่นหยาง
เฉิ่นหยาง เดิมชื่อ มุกเดน (แมนจู: ) หรือ เฟิ่งเถียน  เป็นเมืองหลวงของมณฑลเหลียวหนิง ทางตะวันออกเฉียงเหนือของสาธารณรัฐประชาชนจีน มีพื้นที่ 12,924 ตารางกิโลเมตร และประชากร 7.2 ล้านคน ในเขตเมืองมีพื้นที่ 7,400 ตารางกิโลเมตร และประชากร 5.53 ล้านคนในอดีตเคยเป็นราชธานีของอาณาจักรโฮ่วจินหรือราชวงศ์ชิงก่อนที่จะย้ายมายังปักกิ่ง
เขตการปกครอง
ปัจจุบัน เฉิ่นหยางแบ่งเขตการปกครองออกเป็น 10 เขต (ในตัวเมืองและชานเมือง), 1 นครบริวาร และ 2 อำเภอ (ในชนบท)
มิฟฟ์ โมล
มิฟฟ์ โมล เริ่มเล่นเปียโนและไวโอลินตั้งแต่เด็ก และหันมาเล่นทรอมโบนเมื่ออายุ 15 ปี โดยเริ่มเล่นดนตรีกับวงออเคสตรา ในปี ค.ศ. 1923 ขณะอายุ 25 ปี ได้ร่วมวงดนตรีของเรด นิโคลส์ นักทรัมเป็ต ซึ่งต่อมาได้ร่วมกันตั้งวงดนตรีชื่อ "Miff Mole and his (Little) Molers" ตั้งแต่ปี ค.ศ. 1926 ถึง 1930 มิฟฟ์ โมลยังเป็นนักดนตรีอิสระ ที่เล่นบันทึกเสียงให้กับวงแจ๊สของพอล ไวท์แมน เบนนี กูดแมน และเอดดี คอนดอน ในช่วงทศวรรษ 1940
ผลงานเพลงที่มีชื่อเสียงของมิฟฟ์ ได้แก่เพลง "Slippin' Around", "Red Hot Mama", "Miff's Blues", "Toddlin' Blues", "Davenport Blues" และเพลง "There'll Come a Time (Wait and See)" ที่นำไปใช้ประกอบภาพยนตร์ The Curious Case of Benjamin Button ที่ได้รับการเสนอชื่อชิงรางวัลดนตรีประกอบยอดเยี่ยม รางวัลออสการ์ ครั้งที่ 81
เบนซิน
เบนซิน สามารถหมายถึง
อำเภอบ้านคา
ที่ตั้งและอาณาเขต
อำเภอบ้านคามีอาณาเขตติดต่อกับเขตการปกครองข้างเคียง ดังนี้
ประวัติ
ท้องที่อำเภอบ้านคาเดิมเป็นส่วนหนึ่งของอำเภอสวนผึ้ง ทางราชการได้แบ่งพื้นที่การปกครองออกมาตั้งเป็น กิ่งอำเภอบ้านคา ตามประกาศกระทรวงมหาดไทยลงวันที่ 1 มิถุนายน พ.ศ. 2540 โดยมีผลบังคับตั้งแต่วันที่ 1 กรกฎาคม ปีเดียวกัน และต่อมาได้มีพระราชกฤษฎีกายกฐานะขึ้นเป็น อำเภอบ้านคา ในวันที่ 24 สิงหาคม พ.ศ. 2550 โดยมีผลบังคับภายในวันที่ 8 กันยายน
เหตุการณ์สำคัญ
4 มิถุนายน พ.ศ. 2545 ในช่วงเช้า นายทองมอญ เข็มทองขับรถรับส่งนักเรียนเพื่อไปส่งที่โรงเรียนบ้านคาวิทยา ระหว่างทางได้เกิดเหตุคนร้ายใช้อาวุธปืนเอ็ม 16ยิงใส่รถรับส่งนักเรียนจนเป็นเหตุให้เด็กเสียชีวิต 3 ราย บาดเจ็บ 12 รายนับเป็นคดีฆาตกรรมเด็กที่ร้ายแรงที่สุดในประเทศจวบจนถึงปัจจุบัน
การปกครองส่วนภูมิภาค
อำเภอบ้านคาแบ่งเขตการปกครองย่อยออกเป็น 3 ตำบล 41 หมู่บ้าน ได้แก่
การปกครองส่วนท้องถิ่น
ท้องที่อำเภอบ้านคาประกอบด้วยองค์กรปกครองส่วนท้องถิ่น 3 แห่ง ได้แก่
กัล กาด็อต
กัล กาด็อต-วาร์ซาโน (Gal Gadot-Varsano) (גל גדות; เกิด 30 เมษายน ค.ศ. 1985) เป็นนักแสดง นางแบบ และโปรดิวเซอร์ชาวอิสราเอล
เธอได้รับตำแหน่งมิสอิสราเอล 2004 ตอนอายุ 18 ปี จากนั้นเธอเข้ารับราชการทหารในกองกำลังป้องกันอิสราเอลเป็นเวลาสองปี หลังจากนั้นเธอได้เริ่มเรียนที่วิทยาลัย IDC Herzliya และเริ่มเข้าสู่วงการนางแบบและการแสดง
กาด็อตเริ่มเป็นที่รู้จักจากบท จีเซล แยชาร์ จากภาพยนตร์ชุด เดอะฟาสต์แอนด์เดอะฟิวเรียส และได้รับบท วันเดอร์วูแมน ตัวละครในจักรวาลขยายดีซี ในเรื่อง แบทแมน ปะทะ ซูเปอร์แมน แสงอรุณแห่งยุติธรรม (2016) รวมถึงรับบทนำจากเรื่อง วันเดอร์ วูแมน (2017) และ จัสติซ ลีก
กาลักน้ำ
กาลักน้ำ (syphon หรือ siphon) เป็นวิธีการถ่ายเทของเหลวจากที่สูงลงไปสู่ที่ต่ำอย่างต่อเนื่องโดยผ่านตัวกลางคือท่อ หลอด หรือสาย โดยที่ไม่ต้องใช้อุปกรณ์ไฟฟ้าช่วยแต่อย่างใด วิธีการทำโดยใช้หลอดหรือท่อน้ำมาเติมน้ำให้เต็มปิดปลายหลอดทั้งสองข้างเอาไว้ให้แน่นและนำปลายหลอดข้างใดข้างหนึ่งใส่ลงไปในภาชนะที่ต้องการที่จะถ่ายเทน้ำออก และปลายหลอดอีกข้างหนึ่งก็ใส่ไว้ในภาชนะที่รองรับและจะต้องต่ำกว่าภาชนะที่จะถ่ายน้ำออกเสมอ แรงดึงดูดระหว่างโมเลกุลของน้ำและน้ำหนักของน้ำในหลอดจะดูดเอาน้ำจากปลายหลอดด้านที่สูงกว่าลงมาสู่ด้านที่ต่ำกว่าทำให้เราถ่ายน้ำออกจากภาชนะได้อย่างง่ายดาย ซึ้งภายในท่อหรือหลอดน้ำจะกระทำกันคล้ายสายโซ่ ที่เรียงร้อยไปด้วยน้ำ ซึ่งจะดึงโมเลกุลน้ำด้วยกันตามกันมาโดยอาศัยพันธะไฮโดรเจน นั้นเอง ทั้งนี้ได้มีการทดลองในระบบสุญญากาศโดยสูบอากาศออกทำให้พบว่า "กาลักน้ำยังคงสามารถทำงานได้ดังเดิม แสดงว่า กาลักน้ำไม่ได้อาศัยแรงดันอากาศ แต่อาศัยแรงดึงดูดระหว่างโมเลกุลและน้ำหนักของของเหลวนั้นๆ"
ประวัติ
คาดว่าผู้ค้นพบหลักการกาลักน้ำเป็นคนแรก คือ คเทซิบิอัส เฮโรแห่งอะเล็กซานเดรีย ซึ่งเป็นลูกศิษย์ของเขาได้เขียนเรื่องนี้เอาไว้อย่างละเอียด ในหนังสือชื่อว่า พนิวมาติคา แต่ภาพสลักบนผนังศิลาของอียิปต์เมื่อ ราว 1500 ปีก่อนคริสตกาล ก็ยังปรากฏภาพการใช้หลักการกาลักน้ำเพื่อดึงของเหลวจากไหขนาดใหญ่ มีประวัติเล่าว่ากองทัพเรือไบแซนไทน์เคยใช้หลักกาลักน้ำเป็นอาวุธ และวิธีการที่นิยมโดยทั่วไป ก็คือ ใช้เพื่อพ่นไฟกรีก อันเป็นสูตรน้ำมันเผาไหม้ ให้พุ่งผ่านท่อทองเหลืองขนาดใหญ่ ไปตกบนเรือของข้าศึก โดยมีการเก็บของเหลวไว้ในถังร้อนอัดที่ถูกอัด และพ้นผ่านท่อดังกล่าวโดยมีอุปกรณ์บางอย่างช่วยสูบ ส่วนผู้ควบคุมเครื่องนั้นจะซ่อนหลังโล่โลหะขนาดใหญ่ แต่ไม่ปรากฏหลักฐานแน่ชัดว่าเป็นการใช้หลักกาลักน้ำจริงๆหรือใช้อุปกรณ์สูบน้ำที่ใช้แรงดันอากาศเพื่อพ่นไฟดังกล่าวออกมา
วอลเลย์บอลชายชิงแชมป์ยุโรป 2011
วอลเลย์บอลชายชิงแชมป์ยุโรป 2011 (2011 Men's European Volleyball Championship) เป็นครั้งที่ 27 ของการแข่งขัน อยู่ภายใต้การกำกับของสมาพันธ์วอลเลย์บอลยุโรป จัดขึ้นที่ประเทศออสเตรีย และสาธารณรัฐเช็ก ระหว่างวันที่ 10–18 กันยายน พ.ศ. 2554
การคัดเลือกเจ้าภาพ
สำหรับผู้สมัครเป็นเจ้าภาพการแข่งขันวอลเลย์บอลชายชิงแชมป์ยุโรป 2011
การตัดสินลำดับจากผลการแข่งขัน
ในการแข่งขันหากผลว่ามีผลเท่ากันจะตัดสินตามลำดับดังนี้
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน
แมทช์ที่แช่งขัน 3–2: ทีมที่ชนะจะได้ 2 คะแนน ทีมที่แพ้ได้ 1 คะแนน
สึนามิที่ช่องแคบซุนดา พ.ศ. 2561
เมื่อวันที่ 22 ธันวาคม พ.ศ. 2561 คลื่นสึนามิซึ่งเกิดจากการะประทุและถล่มของภูเขาไฟอานักกรากาเตาในช่องแคบซุนดาพุ่งเข้าชนชายฝั่งจังหวัดบันเติน (เกาะชวา) และจังหวัดลัมปุง (เกาะสุมาตรา) ประเทศอินโดนีเซีย ส่งผลให้ผู้เสียชีวิตอย่างน้อย 429 รายและบาดเจ็บอีก 1,459 ราย เดอะการ์เดียนกล่าวว่า คลื่นสึนามิน่าจะเกิดจากแผ่นดินถล่มใต้น้ำที่ตามมาจากการระเบิดของภูเขาไฟอานักกรากาเตา
ฟุตบอลชิงแชมป์แห่งชาติยุโรป 2012
การแข่งขันฟุตบอลชิงแชมป์แห่งชาติยุโรป 2012 (2012 UEFA European Football Championship) หรือที่นิยมเรียกทั่วไปว่า ยูโร 2012 (EURO 2012) เป็นการแข่งขันฟุตบอลชิงแชมป์แห่งชาติยุโรปครั้งที่ 14 จัดโดยสมาคมฟุตบอลยุโรป (ยูฟ่า) โดยการแข่งขันรอบสุดท้ายจัดขึ้นที่ประเทศโปแลนด์และยูเครน ระหว่างวันศุกร์ที่ 8 มิถุนายน ถึงวันอาทิตย์ที่ 1 กรกฎาคม พ.ศ. 2555 (ค.ศ. 2012)
เจ้าภาพทั้งสองประเทศผ่านการพิจารณาจากคณะกรรมการคัดเลือกของยูฟ่าเมื่อวันที่ 18 เมษายน พ.ศ. 2550 (ค.ศ. 2007) ที่เมืองคาร์ดิฟฟ์ของเวลส์ โดยมีโครเอเชียกับฮังการี และอิตาลีเป็นผู้เข้าร่วมประมูลเป็นประเทศเจ้าภาพ นับเป็นเจ้าภาพร่วมครั้งที่ 3 ของฟุตบอลยูโร โดยก่อนหน้านี้ คือเบลเยียมกับเนเธอร์แลนด์ในปี พ.ศ. 2543 (ค.ศ. 2000) และออสเตรียกับสวิตเซอร์แลนด์ในปี พ.ศ. 2551 (ค.ศ. 2008)
โดยในรอบคัดเลือก มีทีมชาติเข้าร่วมแข่งขัน 51 ประเทศ ระหว่างเดือนสิงหาคม พ.ศ. 2553 (ค.ศ. 2010) ถึงพฤศจิกายน พ.ศ. 2554 (ค.ศ. 2011) อนึ่ง ปีนี้จะเป็นครั้งสุดท้ายที่มีทีมชาติเข้าแข่งขันในรอบสุดท้ายจำนวน 16 ประเทศ
เมืองและสนามแข่งขัน
เมืองเจ้าภาพจัดการแข่งขัน ได้แก่ วอร์ซอ กดัญสก์ วรอตสวัฟ และพอซนานของโปแลนด์ กับเคียฟ ลวีฟ โดเนตสค์ และคาร์คิฟของยูเครน โดยมีการปรับปรุงระบบพื้นฐาน เช่นสร้างสนามฟุตบอลขึ้นใหม่ 6 แห่ง เพื่อใช้กับการแข่งขันครั้งนี้ ส่วนสนามเก่า 2 แห่ง คือในพอซนานและคาร์คิฟ ก็มีการปรับปรุงอย่างมาก และมีสนาม 3 แห่งที่อยู่ในเกณฑ์ระดับสูงสุดของยูฟ่า
รอบแบ่งกลุ่ม
เวลาที่ระบุ เป็นมาตรฐานเวลาออมแสงยุโรปกลาง (เวลาสากลเชิงพิกัด+2) ในโปแลนด์ และเวลาออมแสงยุโรปตะวันออก (เวลาสากลเชิงพิกัด+3) ในยูเครน
ผู้ทำประตู
กรณีมีผู้ทำประตูในจำนวนเท่ากัน ยูฟ่าจะพิจารณาการจัดอันดับ ตามระยะเวลาที่ลงสนามจากน้อยไปหามาก
กฎระเบียบและวินัย
ต่อไปนี้เป็นรายชื่อผู้เล่น ที่ได้รับใบแดงหรือใบเหลืองสะสม จนส่งผลให้ต้องรับโทษห้ามลงแข่งขัน
ลูกฟุตบอล
แทงโกทเวลฟ์ (Tango Twelve) เป็นชื่อทางการของลูกฟุตบอลที่ใช้ในการแข่งขันครั้งนี้ ซึ่งออกแบบโดยอาดิดาส เพื่อให้นักฟุตบอลควบคุมลูกได้ง่ายขึ้น โดยพัฒนาขึ้นจากจาบูลานีที่ใช้ในการแข่งขันฟุตบอลโลก 2010
บัตรเข้าชมการแข่งขัน
สำหรับบัตรเข้าชมการแข่งขันทั้งหมด 31 นัด เป็นจำนวนบัตรทั้งหมด 1.4 ล้านใบ มีการจำหน่ายอย่างเป็นทางการผ่านเว็บไซต์ของยูฟ่าและสมาคมฟุตบอลของทั้ง 16 ชาติในรอบสุดท้าย ตั้งแต่เดือนมีนาคม พ.ศ. 2554 (ค.ศ. 2011) โดยยอดจำหน่ายบัตรเข้าชมในครั้งนี้เพิ่มขึ้นจากการแข่งขันครั้งก่อนถึงร้อยละ 17 และทำลายสถิติการจำหน่ายบัตรของยูฟ่าด้วย ซึ่งบัตรในแต่ละส่วนของอัฒจันทร์ มีราคาตั้งแต่ 30 ยูโร (สำหรับที่นั่งหลังประตู) จนถึง 600 ยูโร (สำหรับที่นั่งวีไอพี ในนัดชิงชนะเลิศ) โดยผู้เข้าชมสามารถเลือกซื้อบัตรรวมตลอดการแข่งขันก็ได้ หรือจะซื้อที่หน้าสนามในแต่ละนัดก็ได้เช่นกัน
สัญลักษณ์และคำขวัญ
คำขวัญประจำการแข่งขันครั้งนี้คือ "สร้างประวัติศาสตร์ไปด้วยกัน" (Razem tworzymy przyszłość; Творимо історію разом) โดยคำขวัญนี้แสดงให้เห็นว่า ทั้งสองประเทศตั้งใจจะจัดการแข่งขันให้ดีที่สุดในประวัติศาสตร์ของการแข่งขันรายการนี้ ส่วนสัญลักษณ์ประจำการแข่งขันเป็นการใช้ "วีตีนันคี" อันเป็นศิลปะการตัดกระดาษในพื้นที่ชนบทของโปแลนด์และยูเครน ซึ่งแสดงถึงความเป็นธรรมชาติ มาประกอบในส่วนต่าง ๆ ของภาพ
เพลงประจำการแข่งขัน
ฝ่ายประชาสัมพันธ์การแข่งขันครั้งนี้ คัดเลือกให้เพลง Endless Summer ของโอเชียนา นักร้องชาวเยอรมันเป็นเพลงประจำการแข่งขัน
ของที่ระลึก
ยูฟ่าลงนามในสัญญาร่วมกับวอร์เนอร์บราเธอร์สให้เป็นผู้ผลิตของที่ระลึกสำหรับประชาสัมพันธ์การแข่งขันครั้งนี้ ซึ่งมีมากมายเช่น อุปกรณ์กีฬา เสื้อผ้า อุปกรณ์ยานยนต์ ของใช้เด็ก กระเป๋า อุปกรณ์คอมพิวเตอร์ รองเท้า ของฝากทั่วไป สิ่งทอ ของตกแต่งบ้าน อัญมณี สิ่งตีพิมพ์ เครื่องเขียน ของเล่น และเกม
การจัดแสดงถ้วยรางวัล
ถ้วยรางวัลอ็องรี เดอโลแน (Henri Delaunay Trophy) ของการแข่งขันรายการนี้ จะเดินทางไปรอบเมืองที่ตั้งสนามแข่งขัน ในระยะ 7 สัปดาห์ก่อนแข่งขัน โดยในระยะ 100 วันก่อนเปิดสนาม ถ้วยนี้จะเดินทางด้วยบอลลูนจากเมืองนียงของสวิตเซอร์แลนด์ และจะผ่าน 14 เมืองในสองประเทศเจ้าภาพ ซึ่งจะผ่าน 7 เมืองของโปแลนด์คือ วอร์ซอ, วรอตสวัฟ, กดัญสก์, พอซนาน, กรากุฟ, คาโตวีตเซ และวุช กับอีก 7 เมืองของยูเครนคือ เคียฟ, อีวาโน-ฟรันคิฟสค์, คาร์คิฟ, โดเนตสค์, ดนีโปรเปตรอฟสค์, ลวีฟ และโอเดสซา
การกระจายเสียงและแพร่ภาพการแข่งขันในประเทศไทย
สมาคมฟุตบอลยุโรป ทำสัญญาจำหน่ายลิขสิทธิ์การกระจายเสียงและแพร่ภาพ (Broadcasting Rights) การแข่งขันฟุตบอลชิงแชมป์แห่งชาติยุโรป 2012 ในประเทศไทยให้แก่บริษัท จีเอ็มเอ็ม แกรมมี่ จำกัด (มหาชน) โดยประกาศเผยแพร่ผ่านเว็บไซต์ของยูฟ่า เมื่อวันที่ 26 เมษายน พ.ศ. 2554 (ค.ศ. 2011) ทั้งนี้ในข่าวดังกล่าวระบุว่า จีเอ็มเอ็มฯจะถ่ายทอดสดการแข่งขันทั้ง 31 นัด ผ่านช่องโทรทัศน์ดาวเทียมของตน, ออกอากาศสดทางสถานีวิทยุโทรทัศน์ภาคพื้นดินของไทย, และบริการโดยโทรศัพท์เคลื่อนที่ กับทางเว็บไซต์ในเครือข่ายอินเทอร์เน็ต โดยทั้งสองระบบหลัง สามารถรับชมได้ทั้งแบบถ่ายทอดสด และแบบรายการตามสั่ง
จากนั้นจีเอ็มเอ็มฯ ชี้แจงว่าจะดำเนินการถ่ายทอดสด ผ่านสองช่องโทรทัศน์ดาวเทียม ของสายงานจีเอ็มเอ็มสปอร์ต ที่ออกอากาศผ่านกล่องรับสัญญาณดาวเทียมของบริษัทลูกคือ จีเอ็มเอ็มแซต (เดิมชื่อ จีเอ็มเอ็มวันสกาย) โดยใช้วิธีเข้ารหัสลับ (Encryption) เพื่อควบคุมสัญญาณดาวเทียมในช่วงเวลาที่ถ่ายทอดสดการแข่งขันครั้งนี้ ไม่ให้รับชมจากนอกอาณาเขตประเทศไทย ตามเงื่อนไขที่ระบุในสัญญาที่ทำไว้กับยูฟ่า ซึ่งมีเพียงกล่องรับสัญญาณดาวเทียมของจีเอ็มเอ็มแซตเท่านั้น ที่สามารถถอดรหัสลับ (Decryption) ดังกล่าวได้ ซึ่งแม้จะใช้กล่องรับสัญญาณของจีเอ็มเอ็มแซต ก็ไม่สามารถรับชมการแข่งขันผ่านช่องโทรทัศน์ภาคพื้นดินได้ หากแต่จะต้องรับชมจากช่องโทรทัศน์ดาวเทียมของจีเอ็มเอ็มแซตเท่านั้น
สำหรับคณะผู้บรรยายการแข่งขันรายการนี้ ประกอบด้วย สาธิต กรีกุล, สมศักดิ์ สงวนทรัพย์, พันเอกทันตแพทย์ฤทธิกร การะเวก, ไพโรจน์ กิ่งแก้ว, อิสรพงษ์ ผลมั่ง, สุรเดช สันติเลิศประภพ, จารุวัฒน์ พริบไหว และ โภควัฒน์ ดีเจริญ ซึ่งก่อนเริ่มการแข่งขันแต่ละนัด จะมีรายการ ฟุตบอลเมเนีย ซึ่งจะเชิญบุคคลมีชื่อเสียง มาพูดคุยเกี่ยวกับการแข่งขัน โดยมีกพล ทองพลับ และสุวินัย อ่อนสอาด เป็นผู้ดำเนินรายการ นอกจากนั้น ในระยะที่มีการแข่งขัน จีเอ็มเอ็มสปอร์ตยังผลิตและออกอากาศสดรายการพิเศษ โรดทูยูโรไฟนัล ดำเนินรายการโดย ฌาณวิทย์ ไชยศิริวงศ์, ยูโรทอล์ก ดำเนินรายการโดย พีรพล เอื้ออารียกูล และ ยูโรอัปเดต ดำเนินรายการโดย สุรเดช สันติเลิศประภพ ซึ่งทั้งสามรายการจะแพร่ภาพต่อทางไทยทีวีสีช่อง 3 ในเวลาเดียวกันด้วย
ทั้งนี้ จีเอ็มเอ็มฯดำเนินการเจรจาทางธุรกิจการค้า กับบริษัทเอกชนผู้ดำเนินงานสื่อสารมวลชนหลายประเภท เพื่อเผยแพร่การแข่งขันรายการนี้ผ่านช่องทางต่างๆ ดังต่อไปนี้
กรณีปัญหาลิขสิทธิ์ถ่ายทอดสด
ผู้บริหารบริษัท ทรูวิชั่นส์ จำกัด (มหาชน) ผู้ดำเนินงานสถานีโทรทัศน์ระบบบอกรับเป็นสมาชิก แถลงข่าวเมื่อวันที่ 30 พฤษภาคม พ.ศ. 2555 เรียกร้องให้ทรูวิชั่นส์ สามารถถ่ายทอดสัญญาณจากช่องโทรทัศน์ภาคพื้นดินทั้งสาม ในช่วงเวลาที่ถ่ายทอดสดการแข่งขันตามปกติ โดยอ้างว่าเป็นหลักสากลที่ไม่เคยมีการปิดกั้นสัญญาณโทรทัศน์ภาคพื้นดิน จากนั้นเมื่อวันที่ 1 มิถุนายน ผู้บริหารบริษัท จีเอ็มเอ็มแซต จำกัด แถลงข่าวชี้แจงกรณีดังกล่าวว่า ทางจีเอ็มเอ็มติดต่อกับทรูวิชั่นส์ เพื่อเจรจาธุรกิจการค้าตั้งแต่เดือนธันวาคม พ.ศ. 2554 ทว่าฝ่ายทรูวิชั่นส์มิได้ตอบกลับแต่ประการใด ดังนั้นจึงไม่สามารถให้ทรูวิชั่นส์ ถ่ายทอดสัญญาณตามที่เรียกร้องได้
จนกระทั่งในวันที่ 6 มิถุนายน ทรูวิชั่นส์ยื่นหนังสือด่วน ถึงคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) เพื่อหารือถึงข้อกังวลของสมาชิกทรูวิชั่นส์ว่า จะสามารถรับชมการแข่งขันครั้งนี้ได้หรือไม่ และขอให้ตรวจสอบการดำเนินการของสถานีโทรทัศน์ภาคพื้นดิน ในกรณีดังกล่าวด้วย กสทช.จึงนำเข้าสู่ที่ประชุมคณะอนุกรรมการกิจการกระจายเสียงและโทรทัศน์ (กสท.) เป็นวาระพิเศษ โดยมีมติว่าสถานีโทรทัศน์ภาคพื้นดิน ต้องปฏิบัติกับผู้ประกอบการโทรทัศน์ ระบบบอกรับสมาชิก ทุกรายอย่างเสมอภาคกัน และประชาชนต้องไม่ได้รับผลกระทบ กสทช.จึงเชิญทรูวิชั่นส์ และผู้ประกอบการโทรทัศน์ทั้งสามช่อง เข้าชี้แจงเพิ่มเติมในช่วงบ่ายวันรุ่งขึ้น
ต่อมาในเวลา 13:30 น. วันที่ 7 มิถุนายน กสทช.เปิดรับฟังคำชี้แจงจากผู้แทนช่อง 3, ททบ.5,ช่อง 7 สี, โมเดิร์นไนน์ทีวี และทรูวิชั่นส์ พร้อมเอกสารสัญญาระหว่างทั้งสามช่องกับทรูวิชั่นส์ และระหว่างทั้งสามช่องกับจีเอ็มเอ็มฯ เพื่อประกอบการพิจารณา หลังจากนั้นจึงนำข้อมูลที่ระบุในสัญญา เข้าสู่การประชุมคณะอนุกรรมการ กสท.อีกครั้ง แล้วมีมติให้โทรทัศน์ภาคพื้นดิน ออกอากาศให้ประชาชนรับชม อย่างปกติตามกฎหมายโดยไม่เลือกปฏิบัติ และให้ทรูวิชั่นส์ดำเนินการใดๆ เพื่อให้บริการโทรทัศน์ภาคปกติแก่สมาชิกอย่างต่อเนื่อง ตามข้อกำหนดและเงื่อนไขการให้บริการ ซึ่งทรูวิชั่นส์มีโฆษณาว่าจะแพร่ภาพให้สมาชิกได้ชม
หลังจากเข้าให้ข้อมูลกับ กสทช.แล้ว ผู้บริหารทรูวิชั่นส์ให้สัมภาษณ์ว่า ก่อนหน้านี้มีการเจรจาหาทางออกมาตลอด แต่จีเอ็มเอ็มฯ มีจุดยืนชัดเจนว่า ต้องการจำหน่ายผ่านกล่องรับสัญญาณ ดังนั้น กสทช.ควรออกคำสั่งทางปกครอง บังคับให้โทรทัศน์ภาคพื้นดินทั้งสามช่อง กลับไปเจรจากับจีเอ็มเอ็มฯ เพื่อให้สามารถรับชมได้ตามปกติในทุกช่องทาง แต่หากมติ กสทช.เป็นผลให้ต้องระงับการแพร่ภาพทั้งสามช่อง ในช่วงเวลาถ่ายทอดสดการแข่งขันครั้งนี้จริง ทรูวิชั่นส์จะนำรายการกีฬาคุณภาพมาเสนอฉายทดแทน โดยทาง กสทช.เปิดเผยว่า ถ้าทรูวิชั่นส์ไม่สามารถแพร่ภาพ ช่องโทรทัศน์ภาคพื้นดินตามที่โฆษณาไว้ จะต้องชำระค่าปรับแก่ กสทช.วันละ 50,000-5,000,000 บาท ตามความผิดที่ระบุในพระราชบัญญัติ กสทช.พ.ศ. 2551
จากนั้นเมื่อวันที่ 8 มิถุนายน ทรูวิชั่นส์เปิดสำนักงานของตน เพื่อเจรจากับจีเอ็มเอ็มฯ ในกรณีดังกล่าวตลอดทั้งวัน ทว่ายังไม่อาจสรุปได้ เนื่องจากทางจีเอ็มเอ็มฯ ต้องนำผลการเจรจา ไปแจ้งให้ยูฟ่าเป็นผู้อนุมัติ ในขั้นสุดท้ายเสียก่อน เป็นผลให้ทรูวิชั่นส์ไม่สามารถถ่ายทอดสดการแข่งขันตั้งแต่นัดแรกได้ โดยในช่วงเวลาดังกล่าว ทรูวิชั่นส์แสดงหน้าจอกราฟิก พร้อมประกาศความว่า "ทรูวิชั่นส์ ขออภัยท่านสมาชิก ที่ไม่สามารถรับชมยูโร 2012 ในช่วงนี้ได้ เนื่องจากสถานีโทรทัศน์ช่อง 3, 5,7, 9 ได้ตกลงกับผู้ถือลิขสิทธิ์ ไม่อนุญาตให้ทรูวิชั่นส์แพร่ภาพต่อ อย่างไรก็ดี ทรูวิชั่นส์ ก็ยังใช้ความพยายามในการเจรจากับเจ้าของลิขสิทธิ์ เพื่อจะสามารถบรรลุข้อตกลงร่วมกันได้ เพื่อประโยชน์ต่อสมาชิกทรูวิชั่นส์ ซึ่งคาดว่าจะได้ข้อสรุป ในวันจันทร์หรืออังคารที่จะถึงนี้"
ต่อมาในวันที่ 11 มิถุนายน กสทช.มีหนังสือถึงทรูวิชั่นส์ แจ้งมติคณะอนุกรรมการ กสท.ที่พิจารณาว่าทรูวิชั่นส์มีความผิดฐานละเว้นกระทำการ ซึ่งขัดต่อคำสั่งทางปกครอง โดยให้เร่งดำเนินการตามคำสั่ง และให้จ่ายค่าปรับแก่ กสทช.เป็นเงิน 20,000 บาทต่อวัน จนกว่าจะปฏิบัติตามที่สัญญากับสมาชิกผู้ชม ทั้งนี้หนังสือดังกล่าว กำหนดให้ทรูวิชั่นส์ดำเนินการให้แล้วเสร็จ และรายงานผลกลับมายัง กสทช.ภายในเวลา 16:30 น.ของวันที่ 12 มิถุนายน ในวันเดียวกัน ทรูวิชั่นส์ออกแถลงการณ์ถึงสมาชิก ขออภัยที่ไม่สามารถดำเนินการให้สามารถรับชมการแข่งขันได้ และขณะนี้ยังไม่มีข้อสรุปที่ชัดเจน จึงขอมอบสิทธิพิเศษ เพิ่มช่องรายการแบบให้เปล่า ตั้งแต่วันนี้ถึงวันที่ 10 กรกฎาคม ซึ่งช่องรายการที่เพิ่มให้ จะแตกต่างไปตามระดับของสมาชิก
ทรูวิชั่นส์ทำหนังสือชี้แจงถึง กสทช.ลงวันที่ 12 มิถุนายน โดยมีความเห็นว่าคำสั่งดังกล่าวของ กสทช.มีความคลาดเคลื่อน ไม่ถูกต้อง และไม่อาจรับฟังได้ เนื่องจากยังไม่ปรากฏว่าทรูวิชั่นส์กระทำผิดตามกฎหมาย จึงขอเรียกร้องต่อ กสทช.เพื่อทบทวนให้ยกเลิกหรือแก้ไขคำสั่งอย่างรอบคอบอีกครั้ง ซึ่งเจ้าของลิขสิทธิ์ในเนื้อหาดังกล่าวยังยืนยันว่า ไม่ยินยอมให้เผยแพร่ทางกล่องรับสัญญาณ ผ่านสายเคเบิลของบริษัทฯ ทั้งนี้หากทรูวิชั่นส์กระทำการละเมิดลิขสิทธิ์ ด้วยการแพร่ภาพสัญญาณออกไป ก็จะมีโทษพักใช้หรือระงับใบอนุญาต จึงขอยืนยันว่า ทรูวิชั่นส์จะใช้ความพยายามดีที่สุด เพื่อปฏิบัติตามข้อกำหนดและเงื่อนไขการให้บริการและการโฆษณาของบริษัทฯ ภายใต้ขอบเขตทางกฎหมาย ทั้งขอสงวนสิทธิอุทธรณ์คำสั่ง หรือมาตรการบังคับในเรื่องนี้จนถึงที่สุด
เมื่อวันที่ 13 มิถุนายน จีเอ็มเอ็มแซตแถลงข่าวว่า ยูฟ่าส่งจดหมายอิเล็กทรอนิกส์มาแจ้งผลให้ทราบ โดยไม่อนุญาตให้ทรูวิชั่นส์ออกอากาศต่อจากช่องโทรทัศน์ภาคพื้นดิน เนื่องจากพ้นระยะที่เปิดให้ร้องขอสิทธิเผยแพร่ต่อ และพึงพอใจกับช่องทางที่ใช้อยู่ในปัจจุบันแล้ว ส่วนผู้บริหารทรูวิชั่นส์ ให้สัมภาษณ์แสดงความผิดหวัง ที่ไม่สามารถถ่ายทอดจากทั้งสามช่องได้ แต่ขอยอมรับผลที่เกิดขึ้น และจะไม่ยื่นเรื่องไปชี้แจงแก่ยูฟ่า หรือเจรจากับจีเอ็มเอ็มฯ อีกแล้ว
จากนั้นมีการเรียกผู้บริหารและผู้แทนของจีเอ็มเอ็มแกรมมี่, จีเอ็มเอ็มแซต, ทรูวิชั่นส์, ช่อง 3, ททบ.5, ช่อง 7 สี,โมเดิร์นไนน์ทีวี ไปชี้แจงกับหลายหน่วยงานเช่น คณะกรรมการคุ้มครองผู้บริโภค เมื่อวันที่ 12 มิถุนายน, คณะกรรมาธิการการสื่อสารและโทรคมนาคม ร่วมกับคณะกรรมาธิการคุ้มครองผู้บริโภค สภาผู้แทนราษฎร เมื่อวันที่ 14 มิถุนายน ซึ่งรัฐมนตรีประจำสำนักนายกรัฐมนตรี ที่เป็นประธาน สำนักงานคณะกรรมการคุ้มครองผู้บริโภคโดยตำแหน่ง และร่วมฟังการชี้แจงนี้ด้วย ประกาศนัดผู้บริหารจีเอ็มเอ็มแกรมมี่และทรูวิชั่นส์ ชี้แจงกับตนในช่วงบ่ายวันที่ 15 มิถุนายน ที่ทำเนียบรัฐบาล หลังจากนั้นทั้งสามฝ่ายแถลงข่าวร่วมกัน โดยระบุว่าจีเอ็มเอ็มฯ ส่งผู้แทนไปเจรจากับยูฟ่า พร้อมยื่นข้อเรียกร้องและแจ้งถึงปัญหาที่เกิดขึ้น และหากยูฟ่ากำหนดให้ดำเนินการอย่างไรก็ตาม ทรูวิชั่นส์ยินดีปฏิบัติตามโดยไม่มีเงื่อนไข แม้แต่การเปิดช่องรายการเฉพาะกิจ เพื่อถ่ายทอดสดการแข่งขันรายการนี้โดยเฉพาะก็ตาม ทั้งนี้หากยูฟ่ายังไม่อนุญาต ทางจีเอ็มเอ็มฯ ก็พร้อมจะเปิดสัญญาณให้เป็นอิสระ ทั้งนี้ต้องให้ผู้มีอำนาจสั่งการมา โดยจะขอรับผิดชอบร่วมกับผู้สั่งการนั้น
เวทีแห่งฝัน วันแห่งศักดิ์ศรี
เนื้อเรื่องหลักของภาพยนตร์กล่าวถึงชีวิตของคนเราที่จำเป็นต้องเผชิญหน้ากับสิ่งที่เราไม่อยากพบเจอและสิ่งที่ทุกข์ใจ เกี่ยวข้องกับชีวิตของมนุษย์เราที่ไม่มีอะไรแน่นอนในชีวิต ภาพยนตร์ได้รับการเสนอชื่อเข้าชิงรางวัลออสการ์ 7สาขา และได้รับรางวัลมา 4สาขาด้วยกัน ได้แก่ สาขาภาพยนตร์ยอดเยี่ยม, ผู้กำกับภาพยนตร์ยอดเยี่ยม, นักแสดงนำหญิงยอดเยี่ยม และ นักแสดงสมทบชายยอดเยี่ยม
โทงาเนะ
โทงาเนะ (東金市 (Tōgane-shi)) เป็นนครในจังหวัดชิบะ ประเทศญี่ปุ่น มีขนาดพื้นที่ 89.34 ตารางกิโลเมตร ในปี ค.ศ. 2012 มีจำนวนประชากร 60,964 คน
บริเวณเอช 2
บริเวณเอช 2 (หรือบางครั้งเรียกว่า เนบิวลาเปล่งแสง) เป็นกลุ่มเมฆเรืองแสงของแก๊สและพลาสมา อาจมีความกว้างได้ถึงหลายร้อยปีแสง ภายในเป็นแหล่งสำหรับการก่อตัวของดาวฤกษ์ ดาวฤกษ์สีน้ำเงินอายุน้อยที่ร้อนจัดที่เกิดจากการแก๊สจะแผ่แสงอัลตราไวโอเลตออกมาจำนวนมาก ทำให้เนบิวลารอบ ๆ เกิดการแตกประจุขึ้น
บริเวณเอช 2 อาจให้กำเนิดดาวฤกษ์ได้หลายพันดวงตลอดช่วงเวลาหลายล้านปี เมื่อถึงที่สุด การระเบิดของซูเปอร์โนวาและลมดาวฤกษ์อันรุนแรงจากดาวที่มีมวลมากที่สุดในกระจุกดาวจะทำให้แก๊สในบริเวณเอช 2 แตกกระจัดกระจายสลายไป เหลือทิ้งไว้แต่กลุ่มกระจุกดาวเหล่านั้น ดังตัวอย่างเช่น กระจุกดาวลูกไก่
ชื่อ บริเวณเอช 2 มาจากการที่มันมีประจุของอะตอมไฮโดรเจนอยู่เป็นจำนวนมาก นักดาราศาสตร์จึงเรียกชื่อว่า H II (บริเวณเอช 1 เป็นอะตอมไฮโดรเจนที่เสถียรแล้ว แต่เอช 2 เป็นไฮโดรเจนโมเลกุล) บริเวณเอช 2 สามารถมองเห็นได้จากระยะห่างที่ไกลมากในเอกภพ ในการศึกษาดาราจักรภายนอก บริเวณเอช 2 จะมีความสำคัญมากเพื่อใช้ประเมินระยะห่างและองค์ประกอบทางเคมีของดาราจักรอันไกลโพ้นเหล่านั้น
เจ้าหญิงคาโอรูโกะ
เจ้าหญิงคาโอรูโกะเป็นพระราชธิดาใน จักรพรรดิโกะ-อิชิโจ และเป็นที่ 2 ในจักรพรรดินี ฟุจิวะระ โนะ อิชิ
อ้างอิง
1029 1093
สมาน ฟูตระกูล
นายแพทย์สมานเป็นหนึ่งในผู้ผลักดันพ.ร.บ.ควบคุมเครื่องดื่มแอลกอฮอล์ พ.ศ. 2551 คนสำคัญ โดยได้รับรางวัลบุคคลต้นแบบในการจัดการปัญหาสุราในการประชุมวิชาการสุราระดับชาติ ครั้งที่ 6 จากศูนย์วิจัยปัญหาสุรา (ศวส.) โดยมี นายอภิสิทธิ์ เวชชาชีวะ นายกรัฐมนตรี เป็นผู้มอบรางวัล นอกจากนี้นายแพทย์สมานยังมีผลงานที่ได้รับความสนใจจากสื่อในการทำงานปราบสุราผิดกฎหมาย ไม่ว่าจะเป็นการดำเนินการเกี่ยวกับปฏิทินลีโอจนถูกผู้จำหน่วยเบียร์สิงห์ฟ้องร้อง หรือจะเป็นการดำเนินการเกี่ยวกับคอนเสิร์ตที่มีการขายสุรา นายแพทย์สมานเคยกล่าวว่าเป้าหมายและความสุขในการทำงานของตนคือ “การที่เด็กๆ หลีกเลี่ยงสินค้าอันตรายตรงนี้ (จากสุรา) ได้”
ในด้านการศึกษานั้น นายแพทย์สมานสำเร็จการศึกษาแพทยศาสตรบัณฑิตจากคณะแพทยศาสตร์ โรงพยาบาลรามาธิบดี มหาวิทยาลัยมหิดล มีสถานะความเป็นผู้เชี่ยวชาญเฉพาะทางที่ได้รับอนุมัติจากแพทยสภาในสาขาเวชศาสตร์ป้องกัน แขนงระบาดวิทยาและสาขาเวชศาสตร์ครอบครัว
ในฝัน (เพลง)
ในฝัน เป็นเพลงประกอบภาพยนตร์เรื่อง "ถ่านไฟเก่า" ของบริษัทไทยฟิล์ม ของพระเจ้าวรวงศ์เธอ พระองค์เจ้าภาณุพันธ์ยุคล เมื่อ พ.ศ. 2480 ประพันธ์ทำนองโดยหม่อมหลวงพวงร้อย สนิทวงศ์ และหม่อมหลวงประพันธ์ สนิทวงศ์ ขับร้องโดยเอื้อ สุนทรสนาน (เป็นการร้องแทนดารานำชายในเรื่อง คือ ทองแท้ สดศรีทอง)
คะเนเดียนพาร์ตเนอร์ชิปอะเกนสต์แคนเซอร์
การทำงานของกลุ่มพันธมิตร
คะเนเดียนพาร์ตเนอร์ชิปอะเกนสต์แคนเซอร์ จะได้รับคำสั่งจากรัฐบาลแคนาดา ในการดำเนินการตามยุทธศาสตร์ของกลยุทธ์แคนาดาเพื่อการควบคุมโรคมะเร็ง ซึ่งเริ่มดำเนินการในปี ค.ศ. 2007 และทำงานร่วมกับพันธมิตรทั่วประเทศแคนาดาเพื่อลดภาวะของโรคมะเร็งผ่านการประสานงาน, การเปลี่ยนแปลงระดับระบบ
โดยมุ่งเน้นไปที่การทำงานในทุกด้านของการควบคุมโรคมะเร็ง รวมทั้งการป้องกัน, การทำให้รอดชีวิต, การรักษาบรรเทา และการดูแลในตอนท้ายของชีวิต "การดำเนินการอย่างยั่งยืนต่อวิสัยทัศน์ร่วมกัน"เป็นส่วนหนึ่งของแผนกลยุทธ์ของพวกเขา ซึ่งจะดำเนินการในปี ค.ศ. 2012 ถึง 2017 และรวมถึงขอบเขตที่มีความสำคัญ
จำนวนแฟร์มา
จำนวนแฟร์มา ในทางคณิตศาสตร์ หมายถึง จำนวนเต็มบวกที่อยู่ในรูป
เมื่อ n เป็นจำนวนเต็มที่ไม่เป็นลบ จำนวนแฟร์มาได้ตั้งชื่อตามชื่อของปีแยร์ เดอ แฟร์มา นักคณิตศาสตร์คนแรกที่ศึกษาในเรื่องนี้ จำนวนแฟร์มาเก้าจำนวนแรกได้แก่
นอกจากนี้จำนวนแฟร์มายังสามารถเขียนอยู่ในรูปของความสัมพันธ์เวียนเกิดได้ดังนี้
จำนวนแฟร์มาที่เป็นจำนวนเฉพาะจะเรียกว่า จำนวนเฉพาะแฟร์มา ซึ่งเราสามารถพิสูจน์ได้ว่า จำนวนเฉพาะทุกจำนวนที่อยู่ในรูป 2n + 1 จะเป็นจำนวนเฉพาะแฟร์มาเสมอ ปัจจุบัน จำนวนเฉพาะแฟร์มาที่มีการค้นพบแล้วได้แก่ F0, F1, F2, F3 และ F4
คลองดำเนินสะดวก
คลองดำเนินสะดวก เป็นคลองเชื่อมระหว่างแม่น้ำท่าจีน และแม่น้ำแม่กลองเข้าด้วยกัน โดยในสมัยโบราณการคมนาคมขนส่งทั่วไป จะใช้ทางบก ใช้สัตว์หรือเกวียน ท้องที่อำเภอดำเนินสะดวกในสมัยก่อนเป็นที่ไร่ เรียกกันว่าโคกไผ่ (ตำบลดอนไผ่ในปัจจุบัน) ไม่มีคลองมากมายเหมือนเช่นในปัจจุบัน
ไฮเม่ บาร์เซโลนาร์
ไฮเม่ บาร์เซโลนาร์ (Jaime Barcelona) นักมวยสากลชาวฟิลิปปินส์ เกิดเมื่อ 8 ธันวาคม พ.ศ. 2520 สถิติการชก 94 ครั้ง ชนะ 38 (น็อค 10) เสมอ 1 แพ้ 55
คลองดำเนินสะดวก
ประวัติ
จุดเริ่มต้นของคลองดำเนินสะดวกเริ่มขึ้นเมื่อพระบาทสมเด็จพระจอมเกล้าเจ้าอยู่หัว รัชกาลที่ 4 ได้ทรงพระราชดำริ เห็นว่าการคมนาคมที่ไปมาระหว่างพระนครกับสมุทรสาครมีคลองภาษีเจริญที่ทำการสัญจรไปมาได้สะดวก แต่ถ้ามีคลองระหว่างกรุงเทพฯ สมุทรสงคราม และราชบุรีก็จะสะดวกขึ้นอีกเป็นอันมาก โดยอาศัยแม่น้ำแม่กลองและแม่น้ำท่าจีนเป็นสื่อกลางในการขุดคลองเชื่อม
ไฮเม่ บาร์เซโลนาร์
ประวัติ
บาร์เซโลนาขึ้นชกมวยสากลครั้งแรกเมื่อ 16 สิงหาคม พ.ศ. 2540 ชนะคะแนน ดุกกี อมาตอง ที่ ฟิลิปปินส์ ขึ้นชกมวยสากลเพียงไม่กี่ครั้งก็ได้เดินทางไปชกนอกรอบที่ ญี่ปุ่น และมาชกในไทยเมื่อ พ.ศ. 2542 แพ้คะแนน โผน แสงมรกต และวรวุฒิ เกียรตินวลจันทร์ บาร์เซโลนาได้ชิงแชมป์ฟิลิปปินส์รุ่นเฟเธอร์เวทเมื่อ 4 มีนาคม พ.ศ. 2543 แพ้คะแนน เบบี โลโรนา จูเนียร์ ไม่ได้แชมป์ ในช่วง พ.ศ. 2543 – 2544 นี้ บาร์เซโลนามาชกในไทยหลายครั้ง แพ้คะแนน เดชดำรง ป.เมืองสุรินทร์ 2 ครั้ง แพ้น็อค วีรพล นครหลวงโปรโมชั่น ยก 5 และชกชนะคะแนน ดัทช์บอย ดัทช์บอยยิม ต่อมาได้ชิงแชมป์โลกรุ่นซูเปอร์แบนตัมเวท WBU ที่ว่างเมื่อ 29 มิถุนายน พ.ศ. 2544 cแพ้คะแนน นาเดล ฮุสเซน ที่ออสเตรเลีย ไม่ได้แชมป์ ใน พ.ศ. 2545 มาชกกับนภาพล เกียรติศักดิ์โชคชัยแต่ไม่มีการตัดสิน และขึ้นชิงแชมป์ WBO เอเชียรุ่นซูเปอร์แบนตัมเวทเมื่อ 7 สิงหาคม พ.ศ. 2545 แพ้คะแนน สด ปูนนกอินทรียิมและได้ชิงแชมป์ OPBF รุ่นเฟเธอร์เวทเมื่อ 23 มีนาคม พ.ศ. 2546 แต่ก็แพ้คะแนน ทากาชิ โคชิโมโต ที่ ญี่ปุ่น ไม่ได้แชมป์ ต่อมาได้ชิงแชมป์ PABA รุ่นแบนตัมเวทเมื่อ 28 ตุลาคม พ.ศ. 2546 แพ้คะแนน พูลสวัสดิ์ กระทิงแดงยิม บาร์เซโลนายังได้ชิงแชมป์ระดับภูมิภาคอีกหลายครั้ง ได้ชิงแชมป์ PABA เฉพาะกาลรุ่นเฟเธอร์เวทเมื่อ 23 กรกฎาคม พ.ศ. 2548 แพ้คะแนน จุง แจกวาง ที่เกาหลีใต้ ชิงแชมป์ WBO รุ่นเฟเธอร์เวทที่ว่างเมื่อ 4 ตุลาคม พ.ศ. 2548 แพ้น็อค เทิดศักดิ์ ก่อเกียรติยิม ยก 9 ชิงแชมป์ ABCO รุ่นเฟเธอร์เวท เมื่อ 19 พฤษภาคม พ.ศ. 2548 แพ้คะแนน ชลธาร อ.พิริยะภิญโญ และชิงแชมป์ ABCO รุ่นซูเปอร์เฟเธอร์เวทเมื่อ 18 สิงหาคม พ.ศ. 2549 แพ้คะแนน ทอง ป.โชคชัย ต่อมาเดินทางไปชิงแชมป์ PABAรุ่นซูเปอร์เฟเธอร์เวทที่ อินโดนีเซีย แพ้คะแนน รอย มุกลิส เมื่อ 27 กรกฎาคม พ.ศ. 2550
ใน พ.ศ. 2551 บาร์เซโลนาได้มาชกในไทยหลายครั้งและได้ชิงแชมป์ ABCO กับชลธารอีกครั้งเมื่อ 22 พฤษภาคม พ.ศ. 2551และ 2 มกราคมพ.ศ. 2553 แต่เป็นฝ่ายแพ้คะแนนไปทั้งสองครั้ง จากนั้น ได้ชิงแชมป์ PABA รุ่นเฟเธอร์เวทเมื่อ 17 ตุลาคม พ.ศ. 2551 แต่เป็นฝ่ายแพ้คะแนนโดนเทคนิค ปีศาจแดง ก.กุมานนท์ ไป บาร์เซโลนาได้ชิงแชมป์ฟิลปปินส์รุ่นเฟเธอร์เวทเมื่อ 25 มีนาคม พ.ศ. 2552 แต่เป็นฝ่ายแพ้คะแนน วินวิน รูฟีโน ไป บาร์เซโลนายังคงชกมวยต่อมาจนถึง พ.ศ. 2554 แต่ไม่ได้ชิงแชมป์ใดๆอีก เขาขึ้นชกครั้งสุดท้ายเมื่อ 29 กรกฎาคม พ.ศ. 2554 แพ้คะแนนโดยเทคนิค ลาร์รี กานีญาส แล้วจึงแขวนนวมไป
คลองดำเนินสะดวก
ประวัติ
ในปีขาล อัฐศก จ.ศ.1228 ร.ศ.85 ตรงกับปี พ.ศ. 2409 พระบาทสมเด็จพระจอมเกล้าเจ้าอยู่หัว รัชกาลที่ 4 ทรงพระกรุณาโปรดเกล้าฯ ให้สมเด็จเจ้าพระยาบรมมหาศรีสุริยวงศ์ (ช่วง บุนนาค) ที่พระสมุหกลาโหม เป็นผู้อำนวยการขุดคลอง ที่เชื่อมจากแม่น้ำท่าจีนเริ่มจากปากคลองบางยาง ตำบลบางยาง อำเภอกระทุ่มแบน จังหวัดสมุทรสาคร กับแม่น้ำแม่กลอง ตำบลบางนกแขวก อำเภอบางคนที จังหวัดสมุทรสงคราม โดยมีสมเด็จเจ้าพระยาบรมมหาศรีสุริยวงศ์ เป็นผู้ควบคุมดูแล และใช้กำลังของทหาร ข้าราชการ ชาวบ้าน และชาวจีนร่วมกันขุด โดยใช้กำลังของคนล้วนๆ ใช้วิธีขุดระยะหนึ่งแล้วเว้นไว้ระยะหนึ่ง ให้น้ำเซาะดินที่ไม่ได้ขุดพังไปเอง เมื่อขุดคลองสำเร็จแล้ว จึงนำแผนขึ้นทูลเกล้า ถวายพระบาทสมเด็จพระเจ้าอยู่หัว รัชกาลที่ 4 ซึ่งทรงเห็นว่าเป็นคลองที่มีเส้นตรง ได้รับความสะดวกในการสัญจร จึงพระราชทานนามคลองที่ขุดใหม่นี้ว่า “ คลองดำเนินสะดวก ” และได้ทำพิธีเปิดใช้คลองนี้เมื่อวันจันทร์ เดือน 7 ขึ้น 4 ค่ำ จ.ศ.1230 ร.ศ.87 ตรงกับวันที่ 25 พฤษภาคม พ.ศ. 2411
งบประมาณในการขุดคลองดำเนินสะดวก
งบประมาณในการขุดคลองดำเนินสะดวก ใช้งบประมาณ 1,400 ชั่ง เป็นเงิน 112,000 บาท โดยเป็นทรัพย์สินของ พระบาทสมเด็จพระจอมเกล้าเจ้าอยู่หัว จำนวน 400 ชั่ง สมเด็จเจ้าพระยาบรมมหาศรีสุริยวงศ์ จำนวน 1,000 ชั่ง และเนื่องจากสมเด็จเจ้าพระยาบรมมหาศรีสุริยวงศ์เป็นผู้ออกค่าใช้จ่ายส่วนใหญ่ รัชกาลที่ 4 จึงทรงอนุญาตให้ท่านและคนในสายสกุลบุนนาคเข้าจับจองที่ดิน 2 ฝั่งคลอง สมเด็จเจ้าพระยาบรมมหาศรีสุริยวงศ์ ยังได้สร้างวัดขึ้นแห่งหนึ่งเป็นอนุสรณ์ชื่อว่า วัดปราสาทสิทธิ์ธิดาราม หรือวัดปราสาทสิทธิ์ กับปราสาทหลังเล็กๆริมคลอง วัดนี้ถือเป็นวัดแรกริมฝั่งคลองดำเนินสะดวก ปัจจุบันตั้งอยู่เกือบกึ่งกลางความยาวของคลอง ในเขตตำบลปราสาทสิทธิ์ อำเภอดำเนินสะดวก จังหวัดราชบุรี
การคมนาคมขนส่ง
หลังจากที่เปิดใช้คลองดำเนินสะดวกแล้ว คลองก็เต็มไปด้วยเรือนานาชนิดที่สัญจรไปมาไม่เว้นแม้แต่เวลากลางคืน ปี พ.ศ. 2472 กรมชลประทานได้ก่อสร้างประตูน้ำบางยาง ในอ.บ้านแพ้ว จ.สมุทรสาคร และประตูน้ำบางนกแขวก ในอ.บางคนที จ.สมุทรสงคราม จนถึงสมัยสงครามโลกครั้งที่ 2กองทัพญี่ปุ่นใช้คลองดำเนินสะดวกลำเลียงขนส่งอาหารและอาวุธต่างๆไปยังจังหวัดกาญจนบุรี ส่งผลให้ฝ่ายพันธมิตรทิ้งระเบิดทำลายประตูน้ำทั้งสอง เพื่อตัดเส้นทางของญี่ปุ่นลง หลังสงครามสิ้นสุด กรมชลประทานได้ซ่อมแซมประตูน้ำทั้งสองขึ้นใหม่ในปี พ.ศ. 2489 และได้พบลูกระเบิดสมัยสงครามโลกครั้งที่ 2 จมอยู่บริเวณก้นคลอง จำนวน 3 ลูก และขณะนำดินระเบิดออกจากลูกระเบิดได้เกิดระเบิดขึ้น 1 ลูก ทำให้มีผู้เสียชีวิต 2 คน ประตูน้ำ ทั้ง 2 แห่งกว้าง 6 เมตร สูง 5 เมตร สร้างขึ้นเป็นทางปล่อยเรือเข้าออกคลองซึ่งมีมากมายในสมัยก่อน และยังสามารถกั้นน้ำเค็มที่จะทำลายผลผลิตของชาวบ้านได้อีกด้วย
นับแต่นั้นมาคลองดำเนินสะดวกเป็นเส้นทางหลักที่สำคัญที่สุดของชาวบ้าน มีคลองซอย มากกว่า 200 สาย ลำคลองต่างๆแทบจะไม่เคยว่างเว้นจากเรือที่สัญจรไปมาอย่างไม่ขาดสาย กระทั่งระยะหลังมีการตัดถนนใหม่ๆ มากมาย ย่นระยะทางให้สั้นลงและเข้าถึงทุกที่ ชาวบ้านจึงหันมาใช้ถนนแทน
ความยาวและหลักเขต
แต่เดิมในบริเวณนี้มีคลองบางยางเป็นคลองธรรมชาติแยกจากแม่น้ำท่าจีน มีความยาว 3.8 กิโลเมตร เมื่อเริ่มขุดคลองดำเนินสะดวกจึงขุดต่อจากต้นคลองบางยางไปออกแม่น้ำแม่กลอง มีประตูน้ำกั้นคลองบางยางกับคลองขุดใหม่ ถ้านับตามนี้จะมีความยาว 840 เส้น (32กิโลเมตร) แต่ถ้าหากเริ่มนับตั้งแต่แม่น้ำท่าจีนจะมีความยาว 895 เส้น (35.8 กิโลเมตร)
ตลอดความยาวของคลองจะมีเสาหินสี่เหลี่ยมขนาดใหญ่ 10 x 10 นิ้ว ปักไว้ที่พื้นดิน ทุก ๆ 100 เส้น ปักไว้ 1 ต้น ทางฝั่งใต้ของคลอง เริ่มจากตำบลสวนส้ม เป็นหลักที่ 0 ถึงหลักที่ 8 ที่แม่น้ำแม่กลอง แต่ละหลัก จะเขียนเลขไทย โรมัน จีน เป็นสีแดงบอกเลขไว้ทุกหลัก อยู่ในเขตอำเภอบ้านแพ้ว 5 หลัก หลักที่ 5 ถึงหลักที่ 7 อยู่ในเขตอำเภอดำเนินสะดวก จังหวัดราชบุรี และหลักสุดท้าย หลักที่ 8 อยู่ในเขตอำเภอบางคนที จังหวัดสมุทรสงคราม หลักคลองมีไว้เพื่อบอกที่อยู่ที่แน่ชัดของผู้คนริมคลอง คลองดำเนินสะดวกมีทั้งหมด 9 หลัก ยังคงปรากฏให้เห็นครบทั้งหมดถึงปัจจุบัน ดังนี้
จากเสาหินหมายเลข 8 มีระยะทางของคลองดำเนินสะดวกอีกประมาณ 40 เส้น จึงจะถึงประตูน้ำบางนกแขวก ตำบลบางนกแขวก อำเภอบางคนที จังหวัดสมุทรสงคราม ชาวบ้านมักเรียกว่าคลองบางนกแขวก
ตลาดน้ำในคลองดำเนินสะดวก
ในสมัยโบราณตลาดน้ำจะมีเพียงไม่กี่ครั้งใน 1 เดือน ตามระดับน้ำที่ขึ้นลงตลอดเวลา จึงจำเป็นต้องมีตลาดน้ำมากมายหลายแห่งในละแวกเดียวกัน โดยมากจะมีติดๆ กัน เรียกว่า นัด ดังนั้นคลองดำเนินสะดวกจึงเป็นที่ตั้งของตลาดน้ำหลายแห่ง ตลาดน้ำที่เกิดขึ้นเป็นแห่งแรกคือ ตลาดน้ำดำเนินสะดวก ปากคลองลัดพลี เป็นคลองที่ลัดเข้าตัวจังหวัดราชบุรีได้โดยไม่ต้องผ่านประตูน้ำ แต่เดิมมีชื่อเรียกว่า นัดศาลาห้าห้อง นัดศาลาแดง หรือนัดหลักแปด เพราะเดิมสมเด็จเจ้าพระยาบรมมหาศรีสุริยวงศ์ (ช่วง บุนนาค) ให้ปลูกศาลาเป็นไม้มี 5 ห้อง หลังคามุงกระเบื้องสีแดงเป็นที่พักคนงาน ต่อมากลายเป็นตลาดสำคัญคู่กับนัดปากคลองฝั่งแม่น้ำแม่กลอง (นัดปากคลองมีวัน 1 6 และ 11 ค่ำ นัดดำเนินสะดวกมีวัน 2 7 และ 12 ค่ำ) นอกจากนี้ในปี พ.ศ. 2447 พระบาทสมเด็จพระจุลจอมเกล้าเจ้าอยู่หัว รัชกาลที่ 5 ยังได้เสด็จประพาสต้นตลาดน้ำแห่งนี้อีกด้วย ในช่วงปี พ.ศ. 2500 ตลาดน้ำขยายพื้นที่กินบริเวณตั้งแต่ปากคลองลัดพลี ไปตามคลองดำเนินสะดวกยาวหลายกิโลเมตร ในสมัยนั้นตลาดน้ำดำเนินสะดวก มีอยู่ 3 จุด คือ ที่ปากคลองลัดพลี ปากคลองโพธิ์หัก หรือคลองบัวงาม และที่ปากคลองศรีสุราษฎร์ และยังทำให้เกิดตลาดน้ำใหม่สร้างเพื่อการท่องเที่ยวโดยเฉพาะอย่างคลองต้นเข็ม หลังจากนั้นมาตลาดน้ำที่มีมาแต่เดิมก็ถูกลดความสำคัญลงไป เหลือเพียงตลาดน้ำเพื่อการท่องเที่ยวเท่านั้น ตลาดน้ำคลองลัดพลีในปัจจุบันได้รับการฟื้นฟูขึ้นมาใหม่ อยู่ตรงข้ามกับตลาดน้ำคลองต้นเข็ม ซึ่งเป็นที่รู้จักโด่งดังไปทั่วโลก ตลาดน้ำที่สำคัญในคลองดำเนินสะดวกได้แก่
อุทยานโบราณคดีจัมปาเนร์-ปาวาครห์
อุทยานโบราณคดีจัมปาเนร์-ปาวาครห์ (Champaner-Pavagadh Archaeological Park) เป็นแหล่งมรดกโลกของยูเนสโก ตั้งอยู่ในอำเภอปัญจมหัล รัฐคุชราต ประเทศอินเดีย พื้นที่กว่า 1329 ha และพื้นที่บัฟเฟอร์อีก 2812 ha โดยรอบ ในนครประวัติศาสตร์จัมปาเนร์ ซึ่งตั้งขึ้นโดยวันราช จาวทา ราชาองค์สำคัญแห่งจักรวรรดิจาวทาในศตวรรษที่ 8 ชื่อของเมืองนั้นตั้งตามมิตรสหายและนายพลจัมปา หรือต่อมารู้จักในชื่อ จัมปาราช สิ่งก่อสร้างในอุทยานโบราณคดีมีตั้งแต่แหล่งโบราณคดียุคทองแดง, ป้อมปราการบนเนินจากสมัยราชธานีศาสนาฮินดู ไปจนถึงซากปรักหักพังจากยุครัฐคุชราตในศตวรรษที่ 16 โบราณสถานมีตั้งแต่วัง, ประตูเมือง, ซุ้มประตู, มัสยิด, ที่ไว้ศพ, วิหาร, ที่อยู่อาศัย, สิ่งก่อสร้างเพื่อการเกษตร และสิ่งก่อสร้างทางชลประทาน เช่น ชลาคารกับเขื่อน ที่มีอายุตั้งแต่ศตวรรษที่ 8 ถึง 14
การเปลี่ยนผ่านจากวัฒนธรรมและสถาปัตยกรรมฮินดูไปสู่วัฒนธรรมอิสลามและสถาปัตยกรรมอิสลามในปลายศตวรรษที่ 15 ถึงต้นศตวรรษที่ 16 นั้นเดป็นเอกลักษณ์โดดเด่นหนึ่งของโบราณสถานที่นี่ หมู่โลราณสถานทั้งหลายได้รับสถานะแหล่งมรดกโลกของยูเนสโกในปี 2004
ไตปลา
ไตปลาที่เป็นเครื่องจิ้มนี้เป็นที่มาของอาหารชาววังที่เรียกว่าแสร้งว่าหรือแสร้งว่าไตปลา ซึ่งเป็นการปรุงแบบเดียวกับน้ำพริกไตปลาเพียงแต่ตัดไตปลาที่มีกลิ่นเหม็นคาวออกไป ใส่เครื่องปรุงอื่นลงไปแทน เช่น กุ้ง แสร้งว่านี้ เป็นอาหารที่มีในกาพย์เห่ชมเครื่องคาวหวานของรัชกาลที่ 2
แกงไตปลา
แกงไตปลา หรือแกงพุงปลาเป็นแกงที่มีไตปลาเป็นส่วนประกอบที่สำคัญ มีทั้งแบบที่ใสและไม่ใส่กะทิ แบบใส่กะทิเป็นที่นิยมในบางท้องที่ เช่นที่จังหวัดยะลา การแกงจะต้มกะทิแค่พอสุก ไม่แตกมัน น้ำพริกแกงประกอบด้วย พริกขี้หนูแห้ง เกลือ พริกไทยเม็ด ตะไคร้ ผิวมะกรูด กระเทียม ขมิ้น หอมแดง กะปิ
แกงไตปลาแบบชุมพรจะไม่ใส่ข่า กระชาย หอมแดง กระเทียมในน้ำพริกแกง แต่จะซอยละเอียดใส่ลงในแกง เรียกแกงแบบนี้ว่าแกงไตปลาเครื่องซอย
วิทยา บุตรดีวงค์
วิทยา บุตรดีวงค์ (เกิด 25 เมษายน พ.ศ. 2499) สมาชิกสภาผู้แทนราษฎรจังหวัดมุกดาหาร 2 สมัย
ประวัติ
วิทยา บุตรดีวงค์ เกิดเมื่อวันที่ 25 เมษายน พ.ศ. 2499 สำเร็จการศึกษาครุศาสตรบัณฑิต สาขาสังคมศาสตร์ จาก มหาวิทยาลัยราชภัฏสกลนคร และ นิติศาสตรบัณฑิต จาก มหาวิทยาลัยสุโขทัยธรรมาธิราช